|  |
| --- |
| +\*xfs\*pvs\*Akl\*cvA\*xBj\*tCi\*Dia\*sua\*mhs\*cFA\*pBk\*-+\*yqw\*czr\*jmb\*gzC\*ugc\*yla\*icz\*dwC\*uBm\*xCc\*zew\*-+\*eDs\*ufy\*lyd\*lyd\*lyd\*eDs\*rsd\*rwh\*Bob\*drs\*zfE\*-+\*ftw\*vkl\*ksv\*msw\*dAc\*abD\*sta\*Bjj\*gis\*xps\*onA\*-+\*ftA\*xAe\*trB\*CyB\*viB\*wpA\*ymD\*wgh\*yva\*wtl\*uws\*-+\*xjq\*DFs\*lmy\*Dtc\*Drj\*zfq\*yfm\*jcc\*wFx\*lsr\*uzq\*- |

|  |
| --- |
|  |



|  |
| --- |
| REPUBLIKA HRVATSKA |
| SISAČKO-MOSLAVAČKA ŽUPANIJA |
| OPĆINA LEKENIKOPĆINSKI NAČELNIK |

Na temelju članka 391. Zakona o vlasništvu i drugim stvarnim pravima (“Narodne novine” broj 91/96, 69/98, 137/99, 22/00, 73/00, 114/01, 79/06, 141/06, 146/08, 38/09, 153/09, 143/12, 152/14, 94/17; 81/15- pročišćeni tekst i 94/17), članka 48. stavka 1. točke 6. i 20. Statuta Općine Lekenik („Službeni vjesnik“ broj 9/2021), članka 11. Odluke o stjecanju, otuđivanju i raspolaganju nekretninama u Općini Lekenik (“Službeni vjesnik” broj 54/09, 26/10 i 49/14), te Odluke o raspisivanju javnog natječaja za zakup zemljišta u vlasništvu Općine Lekenik i osnivanjuStručnog povjerenstva za provođenje postučka natječajaKLASA: 320-01/25-02/02, URBROJ:2176-12-03/01-25-1, raspisuje se

## ****JAVNI NATJEČAJ********za zakup zemljišta u vlasništvu Općine Lekenik****

1. Predmet natječaja je zakup zemljišta u vlasništvu Općine Lekenik u **k.o. Farkašić, k.č. 896**

|  |  |  |  |  |  |
| --- | --- | --- | --- | --- | --- |
| **R. br.** | **Katastarska čestica** | **Površina** ha a m2 | **Početna cijena****€** | **Katastarska kultura** | **Oznaka** |
|  | 896 | 11 18 05 | 175,10 | pašnjak | Pašnjak Bok |

1. Početna zakupnina određuje se sukladno važećim propisima kojima se uređuje zakup poljoprivrednog zemljišta u vlasništvu Republike Hrvatske sukladno čemu temeljem Uredbe o načinu izračuna početne zakupnine poljoprivrednog zemljišta u vlasništvu RH te naknade za korištenje voda radi obavljanje djelatnosti akvakulture (NN 89/18), početna zakupnina za pašnjak u k.o. Farkašić iznosi 118,00 KN/ha, odnosno preračunato u eure: 15,66 €/ha, izračunato po formuli: PZ (početna zakupnina) = JZ (jedinična zakupnina/ha x p (površina u ha) proizlazi: **PZ=15,66€ x 11,1805ha = 175,10 €.**

Sukladno Pravilniku o načinu usklađenja i revalorizacije zakupnine odnosno naknade za korištenje poljoprivrednog zemljišta u vlasništvu RH (NN 48/23), naknada za poljoprivredno zemljište izračunava se na temelju formule:

RZ (revalorizirana zakupnina odnosno naknadu u eurima) = JRZ (jedinična revalorizirana zakupnina odnosno naknada /ha u eurima) x p (površina u ha), odnosno; RZ = JRZ x p;

**RZ = 29,73€ x 11,1805 ha = 332,40€.**

1. Zemljište se daje u zakup za obavljanje poljoprivredne proizvodnje na rok od 10 godina.
2. Zemljište se može koristiti za košnju trave, ispašu ili za poljoprivrednu proizvodnju bez prava sadnje trajnih nasada.
3. Na zemljištu nije dozvoljena gradnja građevina niti izvođenje drugih radova. Iznimno dozvoljeno je izvođenje građevinskih radova koji su nužni radi privođenja namjeni koja je svrha zakupa, a za koje nije potrebno ovlaštenje nadležnog tijela, bez prava na povrat troškova ulaganja.
4. Ugovor o zakupu zaključuje se na vrijeme od 10 godina, a zakupnik se obvezuje dostaviti zakupodavcu ovjerenu bjanko zadužnicu na iznos od najmanje tri zakupnine u roku od 5 (pet) dana od zaključenja ugovora.
5. Zakupac se uvodi u posjed zakupljenog zemljišta na dan zaključenja ugovora, ukoliko se drukčije ne odredi ugovorom.
6. Ugovorom će se utvrditi pravo Općine da jednostrano raskine ugovor kada zakupac koristi zemljište suprotno odredbama ugovora, u slijedećim slučajevima:
	* + ne obrađuje zemljište odnosno ne koristi ga kao dobar gospodar,
		+ daje zemljište u podzakup,
		+ protivno odobrenju Općine izvrši investicijske radove na zemljištu koji radovi prelaze granicu uobičajenog gospodarenja,
		+ promijeni vrstu korištenja bez prethodnog odobrenja Općine,
		+ obavlja aktivnosti suprotno propisima o zaštiti prirode ili radnje koje negativno utječu na bogatstvo ili stanje prirodnog područja,
		+ ako na bilo koji način ugrožava opstanak prirodnih vrijednosti,
		+ u slučaju potrebe privođenja zemljišta namjeni određenoj prostorno-planskom dokumentacijom prije isteka vremena trajanja zakupa,
		+ u slučaju da ne podmiri tri uzastopne zakupnine,
		+ u slučaju da Općina kao vlasnik ima opravdanu potrebu raspolagati predmetnim zemljištem.
7. Danom isteka ili raskida ugovora zakupac je dužan predati Općini u posjed zemljište slobodno od osoba i stvari, odnosno obvezan je ukloniti nasade i drugo, bez prava na naknadu za uložena sredstva ili naknadu štete.
8. Zakupnina se plaća mjesečno, do 15-tog u tekućem mjesecu za prethodni mjesec.
9. Nekretnina se predaje u viđenom stanju što isključuje sve naknadne prigovore.
10. Ponuditelji mogu biti fizičke i pravne osobe ako ispunjavaju Zakonom predviđene uvjete za stjecanje prava na nekretninama. Navedeni natjecatelji moraju dokazati pravnu i poslovnu sposobnost ispravom o upisu u poslovni, sudski, (trgovački), strukovni, obrtni ili drugi odgovarajući registar ili odgovarajućom potvrdom – pravne osobe, odnosno preslikom osobne iskaznice – fizičke osobe.
11. Ponuditelj u ponudi treba naznačiti:
* osobne podatke (ime i prezime odnosno naziv tvrtke, adresu /sjedište tvrtke, OIB,
* oznaku zemljišta (katastarske čestice) i površinu zemljišta za koje se natječe,
* visinu ponuđene ukupne cijene koja ne može biti manja od početne cijene

**Ponudi treba priložiti:**

1. Dokaz o uplaćenoj jamčevini,
2. Ispravu o upisu u poslovni, sudski (trgovački) strukovni, obrtni ili drugi odgovarajući registar za poslovne subjekte, preslika osobne iskaznice za fizičke osobe,
3. Izjavu da ponuđač nema nepodmirenih javnih dugovanja kao ni dugovanja prema Općini Lekenik.
4. Ponuditelji su dužni uplatiti jamčevinu u visini od 10% od ukupno određene početne cijene, na račun Općine Lekenik, otvoren u HPB, broj: HR8123900011822800006, model HR68 poziv na broj 7706-OIB. Odabranom ponuditelju jamčevina se uračunava u cijenu zakupnine.
Ponuditelju čija ponuda ne bude prihvaćena, jamčevina se vraća u roku od 8 (osam) dana od dana donošenja odluke o odabiru najpovoljnije ponude. Natjecatelj čija je ponuda prihvaćena, a koji ne sklopi ugovor u predviđenom roku, nema pravo na povrat jamčevine.
5. Rok za dostavu ponuda je 15 (petnaest) dana od dana objave natječaja.
6. Prijave na Javni natječaj predaju se u Općinu Lekenik, Lekenik, Zagrebačka 44, neposredno u zatvorenoj omotnici s navedenom adresom ponuditelja ili putem pošte preporučeno.
Na omotnici navesti « NE OTVARATI - ZA NATJEČAJ – PONUDA ZA ZAKUP ZEMLJIŠTA ».
7. Otvaranje ponuda obavit će Stručno povjerenstvo u prostorijama općine Lekenik, Lekenik, Zagrebačka 44, **prvi slijedeći radni dan po isteku roka za podnošenje prijave na natječaj, u 12,00 sati**.
8. Nepotpune ili nepravodobne ponude neće se razmatrati.
9. O rezultatima natječaja ponuditelji će biti obaviješteni pismeno u roku od 60 dana od dana objavljivanja natječaja.
10. Općinski načelnik će s najpovoljnijim ponuditeljem sklopiti ugovor o zakupu nekretnine u roku od 30 dana od izbora najpovoljnijeg ponuditelja. U slučaju da najpovoljniji ponuditelj ne sklopi Ugovor u roku smatrat će se da je odustao od kupnje, te gubi pravo na povrat jamčevine.
11. Sve troškove proizašle iz ugovora snosi kupac u cijelosti.
12. Općina Lekenik ima pravo poništiti natječaj, odnosno ne prihvatiti niti jednu ponudu bez obrazloženja.
13. Sve informacije o ovom natječaju mogu se dobiti u Općini Lekenik, te na telefon 044/527-811, a dostupne su i na web stranici Općine Lekenik [www.lekenik.hr](http://www.lekenik.hr).

KLASA: 320-01/25-02/02

URBROJ: 2176-12-03/01-25-2

Lekenik, 13.03.2025.

**OPĆINSKI NAČELNIK:**

IVICA PEROVIĆ, ing. prom